text: Kreativ messe trak rekord-besøg
  27 oktober 2013 kl. 17.55
  Messen Kreative Dage, som sluttede søndag aften i Fredericia. tiltrak 16.244 besøgende fra fredag til søndag, hvilket er ny besøgsrekord.
  Købelysten hos de mange hobby- og håndarbejdsinteresserede gæster fejlede heller ikke noget, hvad naturligt glæder de mange udstillere.
  Et af de skægge indslag på messen var en glasfiber-ko og en 2 CV bil, som var ?indhæklet? i farvestrålende og fantasifulde ?klædedragter?.
  Fænomenet hedder Yarnbombing eller strikkegraffiti, og det var Eva Holm og Gitte Skovmand fra Kulturmaskinens Tekstilværksted, som stod for denne workshop.
  - Der var været rigtig mange forbi med lapper, som skulle bruges til at dække koen. Og de har selv syet dem på eller fortalt os, hvor de gerne ville have dem. Både bil og ko er blevet fotograferet i ét væk, og alle har været positivt nysgerrige, siger Gitte Skovmand.
  